plato-philosophy.respublica 2.373
ταῦτα γὰρ δή τισιν , ὡς δοκεῖ , οὐκ ἐξαρκέσει , οὐδὲ αὕτη ἡ δίαιτα , ἀλλὰ κλῖναί τε προσέσονται καὶ τράπεζαι καὶ τἆλλα σκεύη , καὶ ὄψα δὴ καὶ μύρα καὶ θυμιάματα καὶ ἑταῖραι καὶ πέμματα , καὶ ἕκαστα τούτων παντοδαπά . καὶ δὴ καὶ ἃ τὸ πρῶτον ἐλέγομεν οὐκέτι τἀναγκαῖα θετέον , οἰκίας τε καὶ ἱμάτια καὶ ὑποδήματα , ἀλλὰ τήν τε ζωγραφίαν κινητέον καὶ τὴν ποικιλίαν , καὶ χρυσὸν καὶ ἐλέφαντα καὶ πάντα τὰ τοιαῦτα κτητέον . ἦ γάρ ; ναί , ἔφη . οὐκοῦν μείζονά τε αὖ τὴν πόλιν δεῖ ποιεῖν · ἐκείνη γὰρ ἡ ὑγιεινὴ οὐκέτι ἱκανή , ἀλλʼ ἤδη ὄγκου ἐμπληστέα καὶ πλήθους , ἃ οὐκέτι τοῦ ἀναγκαίου ἕνεκά ἐστιν ἐν ταῖς πόλεσιν , οἷον οἵ τε θηρευταὶ πάντες οἵ τε μιμηταί , πολλοὶ μὲν οἱ περὶ τὰ σχήματά τε καὶ χρώματα , πολλοὶ δὲ οἱ περὶ μουσικήν , ποιηταί τε καὶ τούτων ὑπηρέται , ῥαψῳδοί , ὑποκριταί , χορευταί , ἐργολάβοι , σκευῶν τε παντοδαπῶν δημιουργοί , τῶν τε ἄλλων καὶ τῶν περὶ τὸν γυναικεῖον κόσμον . καὶ δὴ καὶ διακόνων πλειόνων δεησόμεθα · ἢ οὐ δοκεῖ δεήσειν παιδαγωγῶν , τιτθῶν , τροφῶν , κομμωτριῶν , κουρέων , καὶ αὖ ὀψοποιῶν τε καὶ μαγείρων ; ἔτι δὲ καὶ συβωτῶν προσδεησόμεθα · τοῦτο γὰρ ἡμῖν ἐν τῇ προτέρᾳ πόλει οὐκ ἐνῆν—ἔδει γὰρ οὐδέν—ἐν δὲ ταύτῃ καὶ τούτου προσδεήσει . δεήσει δὲ καὶ τῶν ἄλλων βοσκημάτων παμπόλλων , εἴ τις αὐτὰ ἔδεται · ἦ γάρ ; πῶς γὰρ οὔ ; οὐκοῦν καὶ ἰατρῶν ἐν χρείαις ἐσόμεθα πολὺ μᾶλλον οὕτω διαιτώμενοι ἢ ὡς τὸ πρότερον ; πολύ γε . καὶ ἡ χώρα γέ που , ἡ τότε ἱκανὴ τρέφειν τοὺς τότε , σμικρὰ δὴ ἐξ ἱκανῆς ἔσται . ἢ πῶς λέγομεν ; οὕτως , ἔφη . οὐκοῦν τῆς τῶν πλησίον χώρας ἡμῖν ἀποτμητέον , εἰ μέλλομεν ἱκανὴν ἕξειν νέμειν τε καὶ ἀροῦν , καὶ ἐκείνοις αὖ τῆς ἡμετέρας , ἐὰν καὶ ἐκεῖνοι ἀφῶσιν αὑτοὺς ἐπὶ χρημάτων κτῆσιν ἄπειρον , ὑπερβάντες τὸν τῶν ἀναγκαίων ὅρον ; πολλὴ ἀνάγκη , ἔφη , ὦ Σώκρατες . πολεμήσομεν δὴ τὸ μετὰ τοῦτο , ὦ Γλαύκων ; ἢ πῶς ἔσται ; οὕτως , ἔφη . καὶ μηδέν γέ πω λέγωμεν , ἦν δʼ ἐγώ , μήτʼ εἴ τι κακὸν μήτʼ εἰ ἀγαθὸν ὁ πόλεμος ἐργάζεται , ἀλλὰ τοσοῦτον μόνον , ὅτι πολέμου αὖ γένεσιν ηὑρήκαμεν , ἐξ ὧν μάλιστα ταῖς πόλεσιν καὶ ἰδίᾳ καὶ δημοσίᾳ κακὰ γίγνεται , ὅταν γίγνηται . πάνυ μὲν οὖν .
Lemmas: οὗτος γάρ δή τις , ὡς δοκέω , οὐ ἐξαρκέω , οὐδέ οὗτος ὁ δίαιτα , ἀλλά κλίνη τε πρόσειμι καί τράπεζα καί ἄλλος σκεῦος , καί ὄψον δή καί μύρον καί θυμίαμα καί ἑταίρα καί πέμμα , καί ἕκαστος οὗτος παντοδαπός . καί δή καί ὅς ὁ πρῶτος λέγω οὐκέτι ἀναγκαῖος τίθημι , οἰκία τε καί ἱμάτιον καί ὑπόδημα , ἀλλά ὁ τε ζωγραφία κινητέος καί ὁ ποικιλία , καί χρυσός καί ἐλέφας καί πᾶς ὁ τοιοῦτος κτητέος . ἦ γάρ ; ναί , φημί . οὐκοῦν μέγας τε αὖ ὁ πόλις δέω ποιέω · ἐκεῖνος γάρ ὁ ὑγιεινός οὐκέτι ἱκανός , ἀλλά ἤδη ὄγκος ἐμπληστέος καί πλῆθος , ὅς οὐκέτι ὁ ἀναγκαῖος ἕνεκα εἰμί ἐν ὁ πόλις , οἷος ὁ τε θηρευτής πᾶς ὁ τε μιμητής , πολύς μέν ὁ περί ὁ σχῆμα τε καί χρῶμα , πολύς δέ ὁ περί μουσική , ποιητής τε καί οὗτος ὑπηρέτης , ῥαψῳδός , ὑποκριτής , χορευτής , ἐργολάβος , σκεῦος τε παντοδαπής δημιουργός , ὁ τε ἄλλος καί ὁ περί ὁ γυναικεῖος κόσμος . καί δή καί διάκονος πολύς δέω · ἤ οὐ δοκέω δέω παιδαγωγός , τιτθός , τροφή , κομμώτρια , κόρη , καί αὖ ὀψοποιός τε καί μάγειρος ; ἔτι δέ καί συβώτης προσδέομαι · οὗτος γάρ ἐγώ ἐν ὁ πρότερος πόλις οὐ ἐνῆν—ἔδει γάρ οὐδέν—ἐν δέ οὗτος καί οὗτος προσδέω . δέω δέ καί ὁ ἄλλος βόσκημα πάμπολυς , εἰ τις αὐτός ἐσθίω · ἦ γάρ ; πῶς γάρ οὐ ; οὐκοῦν καί ἰατρός ἐν χρεία εἰμί πολύς μάλα οὕτως διαιτάω ἤ ὡς ὁ πρότερος ; πολύς γε . καί ὁ χώρα γε που , ὁ τότε ἱκανός τρέφω ὁ τότε , μικρός δή ἐκ ἱκανός εἰμί . ἤ πῶς λέγω ; οὕτως , φημί . οὐκοῦν ὁ ὁ πλησίον χώρα ἐγώ ἀποτμητέον , εἰ μέλλω ἱκανός ἔχω νέμω τε καί ἀρόω , καί ἐκεῖνος αὖ ὁ ἡμέτερος , ἐάν καί ἐκεῖνος ἀφίημι ἑαυτοῦ ἐπί χρῆμα κτῆσις ἄπειρος , ὑπερβαίνω ὁ ὁ ἀναγκαῖος ὅρος ; πολύς ἀνάγκη , φημί , ὦ Σωκράτης . πολεμέω δή ὁ μετά οὗτος , ὦ Γλαύκων ; ἤ πῶς εἰμί ; οὕτως , φημί . καί μηδείς γε πω λέγω , εἰμί δέ ἐγώ , μήτε εἰ τις κακός μήτε εἰ ἀγαθός ὁ πόλεμος ἐργάζομαι , ἀλλά τοσοῦτος μόνος , ὅτι πόλεμος αὖ γένεσις εὑρίσκω , ἐκ ὅς μάλα ὁ πόλις καί ἴδιος καί δημοσίᾳ κακός γίγνομαι , ὅταν γίγνομαι . πάνυ μέν οὖν .